Ezek voltak március legerősebb androidos okostelefonjai
A Black Shark 4 Pro uralta a Snapdragon 888-as készülékekkel tűzdelt AnTuTu-toplistát.
Az AnTuTu továbbra is minden hónapban kiadja a szintetikus mérésein legjobbnak, legerősebbnek bizonyuló androidos okostelefonok toplistáját. Ez persze nem sokat jelent gyakorlati és használati szempontból, de a kínai gyártók mindent megtesznek, hogy a lista élére kerüljenek.

Mostanra főleg a gamermobilok dominálnak, az első négyből három konkrétan játékosoknak összerakott készülék. A listát a Xiaomi Black Shark 4 Pro modellje vezeti, de mindegyik készülékre igaz, hogy Snapdragon 888 chip van benne. A top 10-ben már nincs Kirin 9000, Snapdragon 870 vagy 865, esetleg MediaTek vagy Exynos lapkára építő eszköz. A második egyébként az Oppo Find X3 Pro lett, pedig az csak egy normál csúcsmobil.

A top 4-ben ott van még a Red Magic 6 Pro, valamint a 16 GB RAM-ot kínáló ASUS ROG Phone 5 is. A tippek szerint a Black Shark 4 Pro az elsőségét annak köszönheti, hogy a kétrétegű hűtési rendszere miatt az Adreno 660 GPU magasabb teljesítmény leadására képes.
Tech android okostelefon Xiaomi